section_heading: Uprava i nadležnosti
paragraph_text: mini|lijevo|200px|Poštanska marka iz [[1939. prikazuje položaj Banovine, prikazane posebnom bojom, različito od ostatka Jugoslavije.]] 150px|mini|desno|Oznaka [[Žandarmerijska brigada Banovine Hrvatske|Žandarmerijske brigade Banovine Hrvatske]] thumb|Obraćanje [[Vladko Maček|Vladka Mačeka hrvatskom narodu 1940. u kojem govori u važnosti uspostave Banovine Hrvatske.]] Za prvog Bana Banovine Hrvatske imenovan je Ivan Šubašić, kojeg je osobno odredio Vladko Maček. Uredbom o Banovini Hrvatskoj bile su određene i njene nadležnosti, među kojima su bile poljoprivreda, trgovina, industrija, šume, rudnici, građevine, socijalna politika i zdravstvo, tjelesni odgoj, prosvjeta i unutarnja uprava. U nadležnosti države ostali su vanjski poslovi, vojska, policija i vanjska trgovina. Ostalo je sporno financiranje nove upravne jedinice, pa je o tome donesena posebna uredba 30. ožujka 1940. Njome je Beograd ustupio Zagrebu većinu izravnih poreza, svih samoupravnih prihoda bivših banovina, kao i dobar dio taksi te trošarine na alkohol. Mnoge od ovih odredbi nisu nikad provedene do kraja, bilo zbog kratkog postojanja Banovine, bilo zbog opstrukcija iz Beograda. Planirano je i raspisivanje izbora za Hrvatski sabor, ali to se nije dogodilo zbog izbijanja Drugog svjetskog rata.